 **URBÁRSKE POZEMKOVÉ SPOLOČENSTVO KYSUCKÝ LIESKOVEC 29**

 IČO: 42220866, DIČ: 2023505528, **🕿: 0904891773** mailto:ups@urbarkysuckylieskovec.sk www.urbarkysuckylieskovec.sk

Zápisnica z Valného zhromaždenia Urbárskeho pozemkového spoločenstva v Kysuckom Lieskovci č. 29

konaného dňa 26. 03. 2023 v KD Kysucký Lieskovec

Program:

1. **Prezentácia podielnikov od 13.00 do 14.00 hod.**
2. **Privítanie a úvod**
3. **Voľba návrhovej a mandátovej komisie, zapisovateľa a overovateľov zápisnice**
4. **Správa mandátovej komisie**
5. **Správa o hospodárení, správa revíznej komisie**
6. **Ročná účtovná závierka za rok 2022 - schválenie a návrh na rozdelenie zisku**
7. **Komasácia**
8. **Vysporiadanie pasienkového urbáru – odkúpenie -informácia**
9. **Rôzne - diskusia**
10. **Návrh na uznesenie**
11. **Záver**

1. Prezentácia podielnikov prebiehala od 13. 00 hod do 14.00 hod.
2. Predsedkyňa UPS Mgr. Ľudmila Pijaková privítala všetkých zúčastnených a poďakovala za ich účasť a vyjadrila vďaku za splnomocnenia, ktoré dali členovia členom výboru, aby sme mohli hlasovať a odsúhlasiť všetko čo je v programe a predniesla program schôdze a  vyzvala

 zúčastnených, aby predniesli pripomienky k programu , pripomienky neboli žiadne a tak  dala

 hlasovať za program valného zhromaždenia

 Hlasovanie za program: ZA: všetci

Proti: 0

Zdržal sa hlasovania: 0

Program rokovania schválený

3. Voľba mandátovej komisie: predseda: Ján Sidor,

 Členovia:Jozef Skokan, Mária Janišová, Pius Paršo, Stanislav Ondreáš, Mária Kocianová ,

 Dáša Hunčíkova

 hlasovanie:

 ZA: všetci

 zdržal sa hlasovania: 0

 proti: 0

 mandátová komisia schválená

Voľba návrhovej komisie - Návrh na zloženie komisie:

 Predseda: JUDr. Lenka Hmírová

 Členovia : Ing. Martin Franek, Elena Bačová

 Hlasovanie: ZA: všetci

 Proti: 0

 Zdržal: 0

 Návrhová komisia schválená

 Návrh na zapisovateľa: navrhuje sa : Darina Bzdylová

 Hlasovanie: ZA - všetci

 Proti: 0

 Zdržal: 0

 Zapisovateľka schválená

 Overovatelia zápisnice: návrh: Jozef Sopek, Emília Ondrejášová

 Hlasovanie: ZA: všetci

 Proti: 0

 Zdržal:0
 Overovatelia zápisnice schválení

1. Správu mandátovej komisie predniesol predseda komisie p. Sidor Ján a oboznámil účasť na

 valnom zhromaždení, kde z 2677,85 z celkového počtu podielov platných ku dňu konania valného

 zhromaždenia je prítomných 1491,43 dielov, čo je 55,69 % a vyhlasuje, že

 **valné zhromaždenie je uznášaniaschopné**.

5. Správu o hospodárení UPS za rok 2021 prečítala pokladníčka Ing. Mária Janišová. príloha č.1

 Správu revíznej komisie predniesla predsedkyňa Mgr. Dáša Hunčíková príloha č. 2

 Správu OLH Ing. Tomáša Pialu príloha č. 3

K predloženej správe OLH mal pripomienku pán Milan Belan – pýtal sa aký má OLH názor na stav porastov, poukázal na poškodené lesné porasty – poobhrýzané poškodené, poukázal, že nebola vykonaná prerezávka a prebierka v 40 – 50 ročnom poraste. Z pléna bola pripomienka, aby sa táto otázka prerokovala v časti diskusia.

6. Ročná účtovná závierka za rok 2022 – stručný výklad RÚZ predniesla predsedkyňa UPS. príloha č. 4

K predloženej správe mala pripomienku Ing. Božena Jurčíková – informovala sa o mzdách, podľa nej sú nesprávne uvedené v tabuľke. Vysvetlenie podala Ľudmila Pijáková.

Predsedkyňa UPS Ľudmila Pijaková predkladá možnosti vyplácania zisku za rok 2022 – buď sa zisk zadrží a bude sa vyplácať až spoločne so ziskom z nasledujúceho roka 2023 v roku 2024 po uskutočnení valného zhromaždenia. Dôvod vysvetľuje – vysoké náklady pri vyplácaní zisku osobne v hotovosti, lebo sa jedná o nízku čiastku a potom z toho si približne 60 až 70 podielnikov nepríde prevziať.

Návrh č. 1 – teraz vyplatiť po 4,00 € na diel a 2651 € ponechať na činnosť spoločenstva

Návrh č. 2 – vyplatiť spolu za rok 2022 a rok 2023 až v roku 2024 po valnom zhromaždení .

Z pléna – pýta sa p. Azizi ako by to malo byť po komasáciach ?

 pýta sa Ing. Božena Jurčíková – čo je vlastne zisk, máme vyplácaný predsa nájom a nie podiel zo zisku. Vysvetlenie podáva p. Pijáková, že je vyplácaný zisk.

Hlasovanie o návrhu č. 1 -

 Za hlasovalo: 0,0 % prítomných dielov

 Proti hlasovalo: 98,9 % prítomných dielov

 Zdržalo sa: 1,1 % prítomných dielov / Bzdylová 10 d, Ján Odreáš 19,5 d /

Hlasovanie o návrhu č. 2 -

Za hlasovalo: 100,0 % prítomných dielov jednohlasne

Proti hlasovalo: 0,0 % prítomných dielov

Zdržalo sa: 0,0 % prítomných dielov

Schválenie ročnej závierky za rok 2022:

Za hlasovalo : 99,56 % prítomných dielov

Proti hlasovalo 0,44 % prítomných dielov / Ing. Jučíková 12 d/

Zdržal: 0,0 % prítomných dielov

7. Informovanie o pozemkových úpravách tzv. komasácia

 Informácia o pozemkových úpravách  tzv. komasácii – informuje p. Pijaková – vyjadruje nespokojnosť pri realizácii napr. pasienkový urbár nedali nám ho zlúčený, vo vstupnej chodbe je mapa na ktorej je vyznačený starý pôvodný a aj nový stav. Zo strany urbáru hodláme vyjadriť nespokojnosť na jednaní, ktoré sa bude konať nasledujúci týždeň v Martine. K veci sa vyjadril aj Ing. D. Janek – navrhuje, aby pozemky, ktoré máme urbárske, zostali nám v pôvodnom stave. Navrhuje prijať uznesenie, aby urbárske hranice zostali v pôvodnom stave. K veci sa vyjadruje pán Stanislav Ondreáš – navrhuje aby nám v pôvodnom stave zostali lesné pozemky - Pálenica. Ostatné parcele, ktoré boli zlúčené a sú výhodne pre UPS aby sa v rámci pozemkových úprav realizovali.

K veci sa pýta p. Azii – čo nám obec vlastne v rámci pozemkových úprav za výmenu dá, keď obec nevlastní pozemky.

Návrh: vrátiť Pálenicu UPS – poveriť predsedu UPS o rokovaní v tejto veci. – prijaté uznesenie v časti Ukladá: /O časti Pálenice, + pravá strana K.L. na Povinskej strane zlúčiť do jedného celku max. dvoch/

Pýta sa pani Cenigová - predsa geodet vie prečo to takto vykonal

Odpovedá p. Pijáková, v utorok ideme na rokovanie do Martina a ako vlastník Urbáru máme právo sa k úpravám vyjadriť.

P. Stanislav Ondreáš – rokovania v Martine sa tiež zúčastním a tiež sa budeme informovať o úpravách, ktoré sú zakreslené v predbežných mapách.

K bodu pozemkové úpravy bolo prijaté uznesenie v časti ukladá body č. 1 a č. 2

8. Informácia : Vysporiadanie pasienkového urbáru odkúpenie pasienkového urbáru pre spoločenstvo o výmere **7928,99 m2 PU za celkovú sumu 2017 €**

 Informáciu podáva p. Pijáková – 46 737,31 m2 zatiaľ ešte zostava nevysporiadaného pasienkového urbáru. V minulosti sa urobila neúmyseľná chyba pri prevode urbárskych pozemkov, preto je toto potrebné doriešiť.

9. Rôzne a diskusia

P. Pijáková informuje o pohybe terénnych motoriek a štvorkoliek v novovysadených lesných porastoch, kde nám robia značné škody, jedná sa hlavne o maloleté deti – táto aktivita sa u nás rozmohla.

Žiada vlastníkov o pomoc pri ochrane a pri zistení – identifikovať narušiteľov.

Prijaté uznesenie: Ukladá výboru – podávať oznámenia na políciu pri poškodzovaní.

P. Pijáková informuje o škode pod Kaňovom – kože z oviec

P. Pijáková informuje o nových nájomných zmluvách fi. AGO, ktoré sa zo strany AGO pripravujú

P. Pijáková – číta žiadosť z farského úradu na finančnú pomoc pri realizovaní kanalizácie. O tejto žiadosti informuje pán Bohumír Paršo – pán farár poveril pána Paršu o prednesení žiadosti – pomoc pri kanalizácii. Informuje o stave kanalizácie z farského úradu, ktorá bola realizovaná niekedy v 70-tych rokoch. Kanalizačná a vodovodná prípojka sa musí prerobiť, čo si bude vyžadovať nemalé finančné prostriedky.

P. Azizi – dáva otázku, či toto nie je v kompetencii Obce.

p. Paršo – odpovedá – odkanalizované budú priestory pod kostolom, farský úrad

p. Azizi – chcela by vedieť aký je projekt

P. Ševčík – je na nás ako navrhneme

Návrh na príspevok : za výbor návrh výška 500,- € zo zisku po zdanení z časti finančné prostriedky na činnosť spoločenstva

Hlasovanie za 500,- € príspevok:

Za : 99,59 % prítomných dielov

Proti 0,00 % prítomných dielov

Zdržal: 0,41 % prítomných dielov / Azizi Elena – 11 d/

Prijaté uznesenie v časti Schvaľuje príspevok farskému úradu :

**Diskusia:**

Pán Milan Belan – má otázku na pani Boženu Jurčíkovú, či sa bude konať riadne VZ ZIVLu – odpovedala, že tento týždeň budú vlastníci informovaní o konaní VZ.

p. Belan sa pýta či je niekde u nás nepoškodený lesný porast? Prečo sa nerobila prerezávka a prebierka.

Odpovedá mu p. Skokan, že prebierka sa vykonala.

P. Ing. Daniel Janek – informuje o stave poľovnej zvery v lesoch. V r. 2021 90 kusov, v roku 2022 sa strelilo 100 a  na rok 2023 sme predložili návrh na zvýšený odstrel, na okresnom úrade nám to neprešlo, poľovné združenie by potrebovalo aj podporu urbáru na navýšenie plánu odstrelu vysokej zvery.

K uvedenému p. Pijákova zaujala stanovisko, že na najbližšom stretnutí členov výboru prerokujú tento návrh p. Ing. Janeka a list so žiadosťou o navýšenie počtu kusov divej zvery na odstrel zašlú na okresný úrad .

10. Návrh na uznesenie predniesla predsedkyňa návrhovej komisie JUDr. Lenka Hmírová,

 **uznesenie bolo jednohlasné prijaté.**

11. Na záver predsedníčka UPS v mene svojom, ale aj v mene celého výboru, poďakovala zúčastneným za účasť na valnom zhromaždení a zaželala príjemný zvyšok nedele.

V  Kysuckom Lieskovci 26.03.2023

 Zapísala : Darina Bzdylová ................................

 Overovatelia zápisnice: Jozef Sopek .................................

 Emília Ondreášová .................................

 Predseda UPS : Mgr. Ľudmila Pijaková .................................